### Resume

Børne- og Familieudvalgets budget 2023 indeholder en ubalance på driften. Udvalget fremlagde i foråret 2022 budgetudfordringer på driften for samlet 40,6 mio. kr. og fik i budgetforliget 29,0 mio. kr. Dertil kommer effektiviseringer, genopretning af bufferpuljen, afdrag på Familieafdelingens gæld samt finansiering af tiltag. Samlet er ubalancen på mere end 20 mio. kr.

I denne sag foreslår forvaltningen, at Børne og Familieudvalget overfor Byrådet anbefaler, at de 10 mio. kr. der tilføres udvalgsramme fra budgetforliget 2019 anvendes til forbedring af ubalancen, som alternativ til den besparelse, der i stedet måtte gennemføres.

### Sagsfremstilling

Som en del af budgetprocessen i Vejle Kommune fremlægger de enkelte udvalg i foråret deres udfordringer på drift og anlæg. Udvalgenes udfordringer indgår herefter i de politiske forhandlinger om budgettet.

I foråret 2022 fremlagde Børne- og Familieudvalget udfordringer for i alt 40,6 mio. kr. på driften. Tabellen nedenfor viser hvilke udfordringer udvalget fremlagde:

![](data:image/png;base64...)

I budgetforliget fik Børne- og Familieudvalget 29,0 mio. kr. til flere børn. Det betyder, at når udgiften pr. barn fastholdes i daginstitutioner og skoler, så mangler der 7,8 mio. kr. i 2023 til flere børn (demografi).

Udvalget fik ikke flere penge på driften, og skal derfor selv finde finansiering til afledt drift og erhvervspraktik. Dermed mangler udvalget 1,5 mio. kr. til afledt drift og 0,4 mio. kr. til erhvervspraktik.

I budgetforliget er også indarbejdet effektiviseringer. Børne- og Familieudvalget mangler at udmønte effektiviseringer vedrørende eksterne konsulenter og velfærdsprioritering på 4,4 mio. kr. i 2023 stigende til 7,1 mio. kr. i 2024.

Budgetforliget afsatte på anlæg penge til etablering af fleksible tilbud til dagtilbud. Forvaltningen vurderer, at disse fleksible tilbud i drift vil koste 1,0 mio. kr. Drift er udgifter til varme, rengøring, el mv.

Børne- og Familieudvalget fik i budgetforliget en opgave med en forsøgsordning med psykologer i 1-2 folkeskoler. Forvaltningen vurderer, at ordningen vil koste mellem 0,3-0,7 mio. kr. alt afhængigt af det konkrete indhold i forsøget.

På baggrund af 3. kvartalsopfølgning forventer Børne- og Familieudvalget af regnskab 2022 indebærer en negativ overførsel på udvalgets fælleskonti. Dette skyldes især udgifter til flere børn i 2022. Forventningen er en negativ overførsel på ca. 20 mio. kr.

Familieområdet forventes forsat at have udfordringer, og det udfordrer udvalgets muligheder for rammeoverholdelse i 2023. Derfor foreslår forvaltningen, at der afsættes 7 mio. kr.

### Økonomi

Børne- og Familieudvalgets budget 2023 indeholder en ubalance. Ubalancen består af:

![](data:image/png;base64...)

Forvaltningen foreslår på den baggrund, at de 10 mio. kr. fra budgetforlig 2019 anvendes til at forbedre balance i Børne- og Familieudvalgets ramme.

### Sagens videre forløb

Sagen skal behandles i Økonomiudvalget og Byrådet.

### Historik

Børne- og ungedirektøren indstiller, 15. december 2022, pkt. 150:

at Børne- og Familieudvalget overfor Byrådet anbefaler, at de 10 mio. kr. fra budgetforlig 2019 anvendes til at forbedre balancen i udvalgets ramme.

Beslutning fra Børne- og Familieudvalget, 15. december 2022, pkt. 150:

Anbefalet.

Beslutning fra Økonomiudvalget, 9. januar 2023, pkt. 7:

Anbefales.

Torben Kjær tog forbehold for sin stillingtagen til Byrådets behandling af sagen.

Fraværende: Simon Olesen.

### Beslutning

Godkendt.

Fraværende: Simon Olesen. I stedet mødte Marius Møller.